Snežana Samardžić Marković
Snežana Samardžić-Marković, je srpska političarka i bivša ministarka za omladinu i sport u Vladi Republike Srbije.
	
Rođena je 10. marta 1966. godine u Beogradu.

Diplomirala je na Filološkom fakultetu u Beogradu, na katedri za jugoslovensku i svetsku književnost.

Od 2005. do 2007. godine bila je pomoćnik ministra za politiku odbrane u Ministarstvu odbrane, nadležna za strategijsko planiranje, međunarodnu vojnu saradnju, verifikacioni centar, i kopredsedavajuća Grupi Srbija-NATO za reformu odbrane.

U Ministarstvu spoljnih poslova od 2001. do 2005. godine radila je u Sektoru bilaterale kao zamenik direktora Direkcije za susedne zemlje, zatim kao zamenik šefa misije i savetnik u ambasadi Srbije i Crne Gore u Oslu, i savetnik u Direkciji za Evropu.

Tečno govori i piše engleski i norveški jezik i ima pasivno znanje ruskog jezika.

Udata je za književnika Veselina Markovića i ima dvoje dece.

Spoljašnje veze 

Srpski političari
Srpski ministri
G17 Plus
Biografije, Beograd